Document ID: 32014R1264

РЕГЛАМЕНТ ЗА ИЗПЪЛНЕНИЕ (ЕС) № 1264/2014 НА КОМИСИЯТА
от 26 ноември 2014 година
за изменение на Регламент (ЕС) № 408/2011 за прилагане на Регламент (ЕО) № 1185/2009 на Европейския парламент и на Съвета относно статистиката за пестициди по отношение на формата за предаване на данни
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1185/2009 на Европейския парламент и на Съвета от 25 ноември 2009 г. относно статистиката за пестициди (1), и по-специално член 5, параграф 1 от него,
като има предвид, че:
(1)
С Регламент (ЕО) № 1185/2009 се установява рамка за изготвянето на съпоставими статистически данни за Европа относно продажбата и употребата за селскостопански цели на пестициди.
(2)
В съответствие с член 3, параграф 3 от Регламент (ЕО) № 1185/2009 държавите членки следва да предават статистическите данни в електронна форма съобразно с подходящ технически формат, който трябва да бъде приет от Комисията.
(3)
В Регламент (ЕС) № 408/2011 на Комисията (2) не е определен формат за предаване на статистическите данни относно употребата на пестициди, които трябва да бъдат предадени през 2015 г., и поради това той следва да бъде изменен.
(4)
Мерките, предвидени в настоящия регламент, са в съответствие със становището на Комитета на Европейската статистическа система,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕС) № 408/2011 се изменя, както следва:
1)
Членове 1 и 2 се заменят със следното:
„Член 1
Държавите членки предават статистическите данни относно пестицидите, посочени в приложения I и II към Регламент (ЕО) № 1185/2009, като използват SDMX определенията за структурата на данните. Данните се предоставят на Комисията (Евростат) чрез услугите на единната входна точка или като се поставят на разположение за извличане от Комисията (Евростат) по електронен път.
Член 2
Структурата на данните при предаването на Комисията (Евростат) на данни относно пускането на пазара на пестициди е установена в приложение I.
Структурата на данните при предаването на Комисията (Евростат) на данни относно употребата за селскостопански цели на пестициди е установена в приложение II.“
2)
Приложението към Регламент (ЕС) № 408/2011 се изменя съгласно посоченото в приложението към настоящия регламент.
Член 2
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 26 ноември 2014 година.

Labels: 12
19
6